LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL ŽEMĖS ŪKIO MINISTRO 2005 M. SAUSIO 3 D. ĮSAKYMO Nr. 3D-1
„DĖL MELIORACIJOS TECHNINIO REGLAMENTO MTR 1.05.01:2005 „MELIORACIJOS STATINIŲ PROJEKTAVIMAS“ PATVIRTINIMO“ PAKEITIMO IR KAI KURIŲ ŽEMĖS ŪKIO MINISTRO ĮSAKYMŲ PRIPAŽINIMO NETEKUSIAIS GALIOS

2011 m. birželio 6 d. Nr. 3D-452

Vilnius

1. P a k e i č i u Melioracijos techninį reglamentą MTR 1.05.01:2005 „Melioracijos statinių projektavimas“, patvirtintą Lietuvos Respublikos žemės ūkio ministro 2005 m. sausio 3 d. įsakymu Nr. 3D-1 „Dėl Melioracijos techninio reglamento MTR 1.05.01:2005 „Melioracijos statinių projektavimas“ patvirtinimo“ (Žin., 2005, Nr. 3-59), ir išdėstau 27.8 punktą taip:

„27.8. melioracijos statinių statybos kainos skaičiavimais įvertinama statybos produktų, statybos montavimo darbų ir mechanizmų sąnaudų kaina, visos papildomos išlaidos, susijusios su statyba (atstatymas arba kompensacinės išlaidos, laikinų inžinerinių tinklų įrengimas, projektavimo darbų, statinių statybos darbų techninės priežiūros, projekto ekspertizės, draudimo ir kt. išlaidos). Kainos skaičiavimai pateikiami tik statytojui.

Rengiant valstybės biudžeto ir Europos Sąjungos fondų lėšomis finansuojamus melioracijos ir vandentvarkos projektus vadovaujamasi statybos techninio reglamento STR 1.05.06:2010 „Statinio projektavimas“, patvirtinto Lietuvos Respublikos aplinkos ministro 2004 m. gruodžio 30 d. įsakymu Nr. D1-708 (Žin., 2005, Nr. 4-80; 2010, Nr. 115-5902, Nr. 158-8069), 6 priedo ir 8 priedo 47 punkto nuostatomis;“.

2. P r i p a ž į s t u netekusiais galios:

2.1. Lietuvos Respublikos žemės ūkio ministro 2007 m. vasario 5 d. įsakymą Nr. 3D-53 „Dėl melioracijos objektų (darbų) kainų“ (Žin., 2007, Nr. 19-727);

2.2. Lietuvos Respublikos žemės ūkio ministro 2008 m. vasario 5 d. įsakymą Nr. 3D-57 „Dėl žemės ūkio ministro 2007 m. vasario 5 d. įsakymo Nr. 3D-53 „Dėl melioracijos objektų (darbų) kainų“ pakeitimo“ (Žin., 2008, Nr. 17-585).

3. N u s t a t a u, kad šis įsakymas įsigalioja 2011 m. birželio 15 d.

Žemės ūkio ministras	Kazys Starkevičius

SUDERINTA

Lietuvos Respublikos aplinkos ministerijos

2011 m. gegužės 25 d. raštu Nr. (13-2)-D8-4968